CELEX: E2013P0027
Language: hu
Date: 2013-12-17 00:00:00
Title: A Héraðsdómur Reykjavíkur EFTA-Bíróság tanácsadói véleménye iránti 2013. december 17-i kérelme a Sævar Jón Gunnarsson kontra Landsbankinn hf. Ügyben (E-27/13. sz. ügy)

24.4.2014   
            
            
               HU
            
            
               Az Európai Unió Hivatalos Lapja
            
            
               C 121/4
            
         A Héraðsdómur Reykjavíkur EFTA-Bíróság tanácsadói véleménye iránti 2013. december 17-i kérelme a Sævar Jón Gunnarsson kontra Landsbankinn hf. Ügyben
   (E-27/13. sz. ügy)
   (2014/C 121/04)
   A Héraðsdómur Reykjavíkur (reykjavíki kerületi bíróság) 2013. december 17-én kelt, a Bíróság Hivatalához 2013. december 17-én beérkezett levelében tanácsadói vélemény iránti kérelmet nyújtott be az EFTA-Bírósághoz a Sævar Jón Gunnarsson kontra Landsbankinn hf. ügyben, az alábbi kérdéseket illetően:
   
               1.
            
            
               Összeegyeztethető-e a fogyasztói hitelről szóló, 90/88/EGK és 98/7/EK irányelvekkel módosított 87/102/EGK tanácsi irányelv rendelkezéseivel az, hogy amikor megkötésre kerül egy, az elfogadott jogszabályokba foglalt felhatalmazással összhangban fogyasztói árindexhez kötött fogyasztói hitelmegállapodás, amelyben így a hitelezett összeg az inflációnak megfelelően változik, mégis 0 %-os infláción alapul a hitel teljes költségét és a teljes hiteldíjmutatót feltüntető azon számítás, amelyet a fogyasztónak a megállapodás megkötésekor bemutatnak, nem pedig a hitel felvétele napján ismert inflációs rátán?
            
         
               2.
            
            
               Összeegyeztethető-e a fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/11/EGK tanácsi irányelv rendelkezéseivel az, ha egy EGT-állam jogszabályai lehetővé teszik a fogyasztói szerződésben az olyan kitételeket, amelyek kimondják, hogy a hiteltörlesztés előre meghatározott indexhez kötött?
            
         
               3.
            
            
               Amennyiben a második kérdésre az a válasz, hogy a fogyasztói hitelek törlesztésének indexhez kötése összeegyeztethető a 93/13/EGK irányelv rendelkezéseivel, akkor a harmadik kérdés: Korlátozza-e az irányelv a szóban forgó EGT-állam azon mérlegelési jogkörét, hogy jogszabályban vagy közigazgatási rendelkezésekben meghatározza az előre meghatározott indexet megváltoztató tényezőket, és az ezeket a változásokat mérő módszereket?
            
         
               4.
            
            
               Amennyiben a harmadik kérdésre az a válasz, hogy a 93/13/EGK irányelv nem korlátozza a tagállamok szóban forgó mérlegelési jogkörét, akkor a negyedik kérdés: Az irányelv 3. cikkének (1) bekezdése értelmében egyedileg megtárgyaltnak tekintendő-e a szerződési feltétel, ha a) a fogyasztó által aláírt hitelszerződés tartalmazza, hogy a kötelezettsége indexált, és az árváltozások kiszámításához használt alapindexet a hitelszerződés határozza meg, b) a hitelszerződést a hitel esedékességi időpontjaiban a becsült és a tételenkénti törlesztéseket feltüntető törlesztési ütemterv kíséri, és az ütemtervben az áll, hogy ezek a becslések a hitelszerződésben szereplő indexálásnak megfelelően változhatnak, és c) a fogyasztó és a hitelező a törlesztési ütemtervet a hitelszerződés fogyasztó általi aláírásával összefüggésben és azzal egyidejűleg írja alá?
            
         
               5.
            
            
               A negyedik kérdésben ismertetett körülmények fennállása esetén tekinthető-e úgy, hogy a fogyasztó rendelkezésére áll a 93/13/EGK irányelv melléklete (2) bekezdésének d) pontja szerinti egyértelmű leírás a hitelszerződésekben az árváltozások kiszámításának módszeréről?
            
         
               6.
            
            
               Az EGT-megállapodásban részes államok dönthetnek-e úgy, hogy nemzeti jogszabályban rögzített rendelkezéseik alapján a 93/13/EGK irányelv 6. cikke (1) bekezdésének végrehajtásakor, hogy az irányelv 6. cikkének (1) bekezdése alapján a tisztességtelen feltételekről kimondható, hogy nem jelentenek kötelezettséget a fogyasztóra nézve, vagy úgy, hogy nemzeti jogszabályban úgy rendelkeznek, hogy az ilyen feltételek semmilyen esetben nem jelentenek kötelezettséget a fogyasztóra nézve?